Keemia doktorantide konverents
2025-11-06 09:00 - 2025-11-07 17:00 (Europe/Tallinn)
@ TalTech Loodusteaduste maja, Akadeemia tee 15, SCI-109

Konverents on mõeldud keemia doktorantidele ning juhendajatele suunatud konverents.

Keemia doktorandid teevad 20-25 min ettekandeid „kaitsmise“ formaadis nende uurimistööst. Pärast iga ettekannet tulevad küsimused (10-15 min). Doktorandid harjutavad ettekannete tegemist ning seeläbi valmistuvad kaitsmiseks. Plaanitud on kutsuda üks külalisesineja (nt. noor rühmajuht) välismaalt. Üritus on inglise keeles.

Konverentsi viib läbi nooremprofessor Maksim Ošeka, TalTech Keemia ja biotehnoloogia doktoriõppe erialajuht.

Registreeri ennast SIIN. Osalejate piirarv on 62.

Küsimuste korral pöörduda Maksim Ošeka (maksim.oseka@taltech.ee) või Cecilia Sarmiento (cecilia.sarmiento@taltech.ee) poole.

Eesti doktorikooli loodusteaduste ja põllumajandusteaduste haru.

Juhendajate kohvihommik
2025-11-07 10:30 - 12:00 | Online
Meeskonna juhtimine

Veebis (Zoom)

Üritus toimub inglise keeles.

Juhendajaks saamine on suur väljakutse – see tähendab liikumist teadustööle keskendunud igapäevasest töökorraldusest rolli, mis seab keskmesse inimeste juhtimise. Sa oled nüüd juht. Ja sinu uurimisrühma edu sõltub osaliselt sellest, kuidas sa otsustad juhtida – milliseks kujuneb sinu hoiak, kuidas sa näitad eeskuju koostöö ja kollegiaalsuse osas, kuidas räägid ebaõnnestumisest ja toetad teisi, kui nad komistavad, ning kuidas tuled toime konfliktidega ja püüad mõista nende inimeste vaatenurki ja teekonda, kellega koos töötad.

➤ Kohvihommikut viib läbi Desiree Dickerson, PhD. Desiree on endine neuroteaduste järeldoktorant ja kliiniline psühholoog, kellel on kogemus kogu teadustöö spektris – alates laboripingist kuni patsiendi voodi kõrvalt tehtud uurimistööni. Ta on teinud teadustööd Uus-Meremaal, Austraalias ja Austrias. Desiree nõustab akadeemilisi institutsioone üle maailma ning toetab teadlasi tervislikuma ja jätkusuutlikuma lähenemise kujundamisel teadustööle.

Registreeri SIIN. Registreerimise tähtaeg on 05. november 2025.

Kontakt: Hele-Riin Urmet, hele-riin.urmet@ut.ee.

Eesti doktorikooli ühisüritus.

Sissejuhatus ökoloogilisse modelleerimisse
2025-11-10 00:00 - 2025-11-14 23:59
@ Eesti Maaülikool, Kreutzwaldi 5, (klassiruum 0A5)

Maht: 2 EAP

Loengud ja praktiline töö kogu grupiga – 16 tundi

Iseseisev töö – 36 tundi

Intensiivkursusele on oodatud kuni 20 loodusteaduste ja põllumajandusteaduste haru doktoranti.

Kursus sisaldab:

Sissejuhatus dünaamilistesse süsteemidesse ja ökoloogilisse dünaamilisse modelleerimisse

Ökoloogiliste mudelite koostamine

Ökoloogiliste mudelite täiendamine

Juhtumiuuringud, edasijõudnud mudelid ja spetsiifilised modelleerimislähenemised

Eeldused:

Põhilised statistikaalased teadmised (nt keskmine, dispersioon, normaaljaotus).

Põhilised R-i oskused on vajalikud, kuid R-i kasutamist õpitakse ka kursuse käigus.

Õpieesmärgid

Omandada süsteemidünaamika ja matemaatiliste mudelite põhimõisted.

Oskus mõtestada ökoloogilisi protsesse ja sõnastada need matemaatiliselt.

Teha matemaatiliste mudelite kvalitatiivset ja kvantitatiivset analüüsi.

Oskus koostada mudel ja teha simulatsioone numbrilise integreerimise abil.

Arendada kriitilist vaadet dünaamilise modelleerimise kasutamisele ökoloogia ja keskkonnateaduste valdkonnas.

Töö toimub ülikooli arvutiklassis meie arvutitega, seega ei ole oma sülearvuti vajalik.

Läbiviijad
Dr. Rafael Marcé – Teadlane Blanes Centre for Advanced Studies, Spanish National Research Council, Hispaanias.Tema uurimisfookus on mõista, kuidas veepuudus mõjutab mandrilisi veeökosüsteeme ja nende pakutavaid teenuseid ühiskonnale, et kohaneda kuivema kliimaga.

Dr. Biel Obrador – Professor, University of Barcelona, Hispaanias. Tema uurimisfookus on mõista, kuidas veeökosüsteemid toimivad ja kuidas need reageerivad kohalikele ja globaalsetele teguritele, kasutades süsiniku biogeokeemiat ökosüsteemi toimimise näitajana.

Registreeri ennast SIIN. Registreerimine on avatud kuni 05. november 2025 või kuni kohti jätkub.

Course flyer_2025Laadi alla

Küsimuste korral palume pöörduda Alo Laasi, alo.Laas@emu.ee, poole.

Eesti doktorikooli loodusteadused ja põllumajandusteadused haru.

Külalisloeng "Kriitilise taristu tõrked hädaolukordades ja ühiskonna reageerimine"
2025-11-10 16:15 - 17:45
📍Lossi 36-205, Tartu või Zoomis (link)

Äärmuslikud ilmaolud, pandeemiad, küberrünnakud ja muud häired paljastavad üha selgemalt, kui sügavalt on meie ühiskonnad omavahel seotud. Kui üks süsteem, olgu see energia-, vee-, toidu- või kommunikatsioonivõrk, tõrgub, kanduvad selle mõjud edasi teistesse süsteemidesse, võimendades riske ootamatutel viisidel. Need mõjude ahelad toovad nähtavale nii meie kriitilise taristu kui ka inimeste haavatavuse ja kerksuse.

See avalik loeng käsitleb, kuidas ahelmõjud kujunevad, miks süsteemsed riskid ja “mitmikkriisid” seavad traditsioonilise kriisiohje proovile ning mida on vaja, et tugevdada koostööd eri sektorite ja valdkondade vahel. Tuginedes uusimale teadustööle ja praktilistele näidetele, osutab loeng, kuidas keeruliste süsteemide mõistmine, ja nende “tõlkimine” otsustajatele, teadlastele ja kodanikele, aitab paremini valmistuda ebakindla tuleviku väljakutseteks.

Õppejõud – Alexander Fekete on riski- ja kriisiohje professor Kölni Rakenduskõrgkoolis. Tema uurimistöö kuulub julgeolekuvaldkonda ning keskendub loodusõnnetustele, nagu üleujutused, maavärinad ja maalihked. Eelkõige uurib ta nende mõjusid kannatanud inimestele, aga ka elektrivarustuse ja tarneahelate tõrkeid. Ta on töötanud ülikoolides, ÜRO Organisatsioonis ning Saksamaa Föderaalses Elanikkonnakaitse ja Katastroofiabi Ametis.

Küsimuste korral palume pöörduda Darja Maskini poole, darja.maskin@ut.ee.

Eesti doktorikooli sotsiaalteaduste haru.

Grupitreening doktorantidele teadustöös soorituse ja heaolu arendamiseks
2025-11-12 09:30 - 12:00
Grupitreening doktorantidele teadustöös soorituse ja heaolu arendamiseks

Treeningsessioonid toimuvad veebis Zoomi kaudu ingliskeelsena.

Eesti doktorikooli Sotsiaalteaduste haru korraldab doktorantidele grupitreeningud soorituse ja heaolu arendamiseks teadustööd.

Protsess sisaldab 3 live grupitreeningut, 1-2 rühmatreeningut ja lühikesi isiklikke katseid sessioonide vahel. Kõigis 3 sessioonis osalemine on kohustuslik!

Live grupitreeningud (veebis, esialgsed kuupäevad):

12. november, 9:30 – 12:00

26. november, 9:30 – 12:00

10. detsember, 9:30 – 12:00

Osalejate maksimaalne arv: 12Osalejate minimaalne arv: 6

Grupitreeningu protsess keskendub teie sooritusele ja heaolule doktorantidena ning tugevdab teie vastupidavust teadustöös. See aitab välja töötada tõhusaid toimetulekustrateegiaid intensiivsete töökoormuste, ebakindluse, võimusuhete ja isoleerituse tunnetega toimetulekuks. Parandate oma võimet tulla toime tagasilöökidega ja suurendada oma taastumisvõimet raskustest. Grupitreeningu tulemusena olete paremini ette valmistatud oma töö keerukate perioodide käsitlemiseks.

Mis on grupitreening?

Grupitreening on koostööpõhine protsess, kus coach töötab väikese doktorantide rühmaga, et aidata neil seada ja saavutada eesmärke, uurida nende väljakutseid ja arendada uusi oskusi. Sessioonide vahel rakendavad osalejad õpikogemusi, kohtuvad oma rühmaga ja peegeldavad oma edusamme.

Rohkem informatsiooni link: https://mariannnagatsu1.wixsite.com/phds

Registreeri siin, registreerimise tähtaeg on 5. november 2025.

Kontakt küsimuste korral: Mariann Nagatsu, mariann.nagatsu@gmail.com

Coaches (treenerid)
Mariann Nagatsu, psühholoogia magistrikraad, sertifitseeritud lahenduspõhise coaching’u treener, EMCC Senior Practitioner akrediteering. Treener juhtidele, meeskondadele, doktorantidele ja eraettevõtjatele.

Dr. Manuela Tischler, sertifitseeritud lahenduspõhise organisatsioonilise coaching’u treener, EMCC Senior Practitioner akrediteering. Treener doktorantidele, postdoktorantidele ja professoritele Müncheni Rakendusteaduste Ülikoolis.

Administratiivküsimuste korral pöörduge: Tiina Hagen, tiina.hagen@taltech.ee

Eesti doktorikooli sotsiaalteaduste haru.

Näita oma teadust! - Canva töötuba, loo kauneid ja selgeid teadusvisualiseeringuid
2025-11-12 10:00 - 14:00 | Tartu, Estonia
@ Tartu Ülikooli peahoone, Ülikooli 18-140

Töötuba toimub inglise keeles.

Töötoa eesmärk on õpetada doktorante looma Canva abil selgeid ja professionaalseid slaide, graafikuid, visuaale ning postreid uurimistöö tõhusaks ja selgeks visualiseerimiseks. Eelnev kogemus ei ole vajalik.

Töötoa käigus omandavad doktorandid:

Algteadmised ja -oskused Canva liidese, tööriistade ja mallide põhifunktsioonidest.

Oskused selgete ja tõhusate esitluskaartide ning graafikute koostamiseks, mis toetavad andmete ja ideede professionaalset esitamist.

Koolitust viib läbi Maarja Pajusalu. Maarja on IT magistrikraadiga digikonsultant ja koolitaja. Ta on töötanud analüütiku ja projektijuhina tarkvaraarendusega tegelevates ettevõtetes ning lektorina Tartu Ülikooli Pärnu kolledžis, kus tunnustati ka tudengite poolt tiitliga 2021. aasta külalisõppejõud. Lisaks on Maarja tegelenud maalimise ja disainiga üle 20 aasta. Alates 2020 on Maarja terviseinformaatika doktorant ja nooremteadur TÜ Arvutiteaduse instituudis ning õppejõud aines “Andmete visualiseerimine ja esitlus”.

Registreeri SIIN. Registreerimise tähtaeg on 2. november 2025.Osalejate piirarv on 25. Kui registreerujaid on piirarvust enam, hindavad korraldajad ülikoolide esindatust.

Küsimuste korral palume pöörduda Hele-Riin Urmeti poole, hele-riin.urmet@ut.ee.

Eesti doktorikooli ühisüritus. Koolitus on suunatud kõikide valdkondade doktorantidele.

Akadeemiast edasi liikumine
2025-11-19 10:30 - 12:00 | Online
Veebis (Zoom)

Veebiseminar toimub inglise keeles.

Paljud akadeemilised töötajad võivad varem või hiljem jõuda sellesse punkti: võimalus lahkuda, loobuda akadeemilisest karjäärist. Sageli on see emotsionaalselt keeruline samm, mida tajutakse ohuna oma identiteedile, enesetundele ja uhkusele. Ebakindlus tuleviku suhtes väljaspool akadeemilist maailma suurendab hirme ja kahtlusi. Selles veebiseminaris tutvustame kasulikke strateegiaid, mis toetavad akadeemiast lahkumise protsessi, ning kummutame levinud väärarusaamu ja kallutusi. Räägime ka praktilistest nõuannetest ja tööriistadest, mis aitavad toime tulla kultuurimuutusega ja leevendada tavalisemaid pingeid, millega akadeemikud silmitsi seisavad, kui nad liiguvad tööle erasektorisse.

Veebiseminari viib läbi Vicent Botella-Soler. Vicentil on doktorikraad füüsikas ning ta on läbinud järeldoktorantuuri neuroteaduste alal; lisaks on ta töötanud masinõppe konsultandina idufirmades ning teadus- ja arendustegevuse juhina tehnoloogiaettevõtetes. Tal on ulatuslik rahvusvaheline kogemus nii akadeemias kui ka erasektoris. Praegu tegutseb ta konsultandi ja autorina, aidates teadlastel ja erasektori spetsialistidel vabaneda mõttemustritest, mis takistavad nende arengut. Ta on spetsialiseerunud kriitilisele mõtlemisele ja teadlike otsuste tegemisele nii üksikisikute kui ka meeskondade tasandil.

Registreerimine toimub SIIN. Registreerimise tähtaeg on 16. november 2025.

Kontakt: Hele-Riin Urmet, hele-riin.urmet@ut.ee.

Eesti doktorikooli ühisüritus. Koolitus on suunatud kõikide valdkondade doktorantidele.

Seminar "Sotsiaalselt siduv kunst kui uurimisobjekt ja selle potentsiaal kõrgema kunstihariduse kolmanda missiooni – ühiskonda panustamise – kontekstis"
2025-11-21 10:00 - 14:00
📍Eesti Kunstiakadeemias Tallinnas, A501

Mida me mõistame sotsiaalselt siduva/kaasava kunsti all ja miks on see tänapäeva kõrgemas kunstihariduses oluline?

Seminar uurib sotsiaalselt siduvat kunsti kui dünaamilist ja interdistsiplinaarset uurimisvaldkonda, mis soodustab loovust, koostööd ja ühiskondlikke muutusi. Kai Lehikoineni (PhD) juhendatavas teoreetilises ja praktilises seminaris tutvume sotsiaalselt siduva kunstiga, selle huvivaldkondade, keskse organisatsioonilise kontseptsiooni, praktika põhimõtete, oskuste ja pädevuste ning edu kriteeriumidega.

Tuginedes Kai Lehikoineni uuele raamatule „Creativity, Society, and the Role of Socially Engaged Art in Higher Arts Education” (Routledge, 2025), tutvume juhtumispõhiste näidetega, mis avavad sotsiaalset siduva kunsti võimalusi. Seminar kutsub osalejaid mõtlema, kuidas sotsiaalselt kaasatud kunstipraktikad võivad aidata kaasa kõrgema kunstihariduse kolmandale missioonile – ühiskonna kaasatavuse edenemisele – luues „kolmandad ruumid” dialoogiks, ühisloomeks ja innovatsiooniks. Loengu ja sellele järgneva rühmaarutelu ning kogemuste jagamise kaudu saavad osalejad arutleda, kuidas need praktikad võivad rikastada teadustööd, pedagoogikat ja institutsioonide mõju erinevates kultuurilistes kontekstides.

See seminar on asjakohane eri kunstivaldkondade kunstnikele, teadlastele, praktikutele ja pedagoogidele, kes on huvitatud oma loomingulist või akadeemilist tööd laiemalt jagama, sõltumata nende varasemast kogemusest sotsiaalselt siduva/kaasava kunsti valdkonnas.

Kõneleja
Kai Lehikoinen on Soome tantsupedagoogika ja sotsiaalselt kaasatud kunsti uurija, kes töötab praegu Helsingi Kunstiülikooli(Uniart Helsinki) uurimisinstituudis teadurina. Tema uurimistöö hõlmab sotsiaalselt kaasatud kunstipraktikaid, maskuliinsust tantsuõppes ning kunstnike arenevat professionaalsust. Ta osaleb aktiivselt diskussioonis kõrgema kunstihariduse tuleviku, võrdõiguslikkuse ja heaolu üle kunstis ning kunsti kaudu.

Oma karjääri jooksul on Lehikoinen täitnud mitmeid juhtivaid rolle, sealhulgas ArtsEqual Research Initiative asejuht ja CERADA uurimiskeskuse direktor. Praegu on ta ELIA esindusnõukogu liige, panustades rahvusvahelisse arutelusse kunstiõpetuse ja -poliitika teemadel.

Registreeri ennast SIIN. Osalejate piirarv on 25.

Küsimuste korral palume pöörduda Irene Hütsi poole, irene.hutsi@artun.ee.

Eesti doktorikooli humanitaarteaduste ja kunstide haru.

Kirjutamislaager
2025-11-24 00:00 - 2025-11-27 23:59
📍Peetrimõisa villa, Viljandi

Kirjutamislaager on suunatud arvutiteaduse ja informaatika haru doktorantidele.

Kirjutamislaager pakub võimaluse keskenduda oma doktoritöö või teadusartikli kirjutamisele. Laagrisse võetakse kuni 26 osalejat. Osalejatele on tagatud toitlustus, majutus (kahekohalises toas) ning transport Tartust Viljandisse ja tagasi.

Registreerimine toimub SIIN. Registreerimise tähtaeg on 10. november 2025.Osalejaid valitakse motivatsioonikirja ja registreerumise järjekorra alusel, kuni piirarvu täitumiseni.

Osalejate valikul on eelistatud doktorandid, kes:

Pole 2025. aasta jooksul veel kirjutamislaagris osalenud,

Saavad laagris osaleda terve toimumise vältel.

Küsimuste korral palume pöörduda Mary-Ann Kubre (mary-ann.kubre@ut.ee) või Marharyta Domnichi (marharyta.domnich@ut.ee) poole.

Eesti doktorikooli matemaatika, arvutiteaduse ja informaatika haru.

Climate, Sustainability, and Energy Policies Autumn School 2025
2025-11-24 10:00 - 2025-11-27 17:00
@ Mövenpick Hotel Tallinn

Koolitus toimub inglise keeles.

See neljapäevane koolitus pakub doktorantidele eri erialadest praktilisi sessioone, ekspertloenguid ja seminare, et uurida kliima- ja jätkusuutlikkuse uuringute, energiatehnoloogiate ja poliitikakujundamise seoseid.

Koolitusele on oodatud doktorandid, kes on teemast huvitatud. Sündmus on interdistsiplinaarne ning avatud osalejatele kõigist asjakohastest valdkondadest. Eelistatud on doktorandid, kelle teadustöö keskendub jätkusuutlikkusele, energiapoliitikale, kliimale või energiasiirdele.

Õpiväljundid:

Analüüsida, kuidas teadustöö saab mõjutada kliima- ja energiapoliitikat

Töötada välja praktilisi poliitikasoovitusi teadustulemuste põhjal

Mõista Euroopa ja Eesti poliitikaraamistikke ning otsustusprotsesse

Rakendada teadus-poliitika tööriistu, sealhulgas sidusrühmade kaasamist ja koostöömeetodeid

Suhelda teadus- ja poliitikainfot selgelt erinevatele sihtrühmadele

Esinejad

Susanne Nies (Helmholtz Center Berlin – Germany)

Javad Keypour (TalTech)

Erkki Karo (TalTech)

Einari Kisel (TalTech)

Helen Sooväli-Sepping (TalTech)

Igor Krupenski (TalTech, Enerhack)

Ain Laidoja (Estonian Association of Hydrogen Technologies)

Rohkem esinejaid Kliimaministeeriumist ja teistest organisatsioonidest

Energy policies training programLaadi alla

Registreeri ennast SIIN. Registreerumise tähtaeg on 7. november 2025.Osalejate piirarv on 40.

Küsimuste korral palume pöörduda Hesham Ali (TalTech), hesham.ali@taltech.ee, poole.

Eesti doktorikooli tehnika ja tehnoloogia haru.

Kvalitatiivsed uurimismeetodid: Sisu-, narratiiv- ja kriitilise diskursuse analüüsi töötuba
2025-11-24 10:00 - 2025-11-27 18:00
📍Park Inn by Radisson Central

Töötuba toimub inglise keeles.

Maht: 2 EAP (32 h kontaktõpe, 20 h iseseisev töö)

Kursusel õpitakse kasutama erinevaid kvalitatiivseid meetodeid sisu-, narratiivi- ja kriitilise diskursuse analüüsiks ning kursuse lõpus esitatakse praktiline ülesanne. Ülesandes eeldatakse, et tudengid kasutavad kvalitatiivset materjali oma väitekirja tööst, valivad ja arendavad analüüsimeetodi ning viivad läbi selle esmase analüüsi.

Kursus annab 2 EAP ja kursuse edukalt läbinud osalejatele väljastatakse tunnistus. Hindamine toimub aktiivse osaluse ja harjutuste põhjal. Viimase ülesande tähtaeg on märtsis 2026.

Õppejõud:Prof. Jukka Törrönen on Stockholmi Ülikooli sotsioloogia professor, tuntud oma ulatusliku töö poolest kvalitatiivsete meetodite alal, eriti sisu-, narratiivi- ja diskursuse analüüsis. Tema teadustöö arendab nii teoreetilisi kui metodoloogilisi lähenemisviise, muutes ta juhtivaks hääleks nende meetodite rakendamisel sotsiaalteadustes.

NB! Kohad on täis, registreerumine on lõppenud!Osalejaid kuni 16, võetakse vastu registreerumise järjekorras.

Programm
Esmaspäev 24.11.2025, 10.00–18.00

Loeng 1: Kvalitatiivne uurimistöö ja selle etapid

Harjutus 1: Arutelu ülesannete üle

Loengud 2 & 3: Kvalitatiivse uurimistöö erinevate lähenemisviiside ülevaade

Teisipäev 25.11.2025, 10.00–18.00

Loeng 4: Andmete ettevalmistamine analüüsiks

Harjutus 2: Kodeerimine

Loeng 5 ja harjutus 3: Sisuanalüüs 1

Kolmapäev 26.11.2025, 10.00–18.00

Loeng 6: Sisuanalüüs 2

Loeng 7 ja harjutused 4 & 5: Narratiivi erinevad analüüsivormid

Neljapäev 27.11.2025, 10.00–18.00

Loeng 8 ja harjutus 6: Kultuuriliste eristuste analüüs

Loeng 9 ja harjutus 7: Kriitiline diskursuse analüüs

Loeng 10 ja harjutus 8: Identiteetide analüüs

Loeng 11: Kuidas kasutada teooriaid kvalitatiivses uurimistöös?

Loeng 12: Teadusliku kirjutamise tavad

Küsimuste korral palume pöörduda Eva Valdna poole, eva.valdna@tlu.ee.

Eesti doktorikooli sotsiaalteaduste haru.

Külalisloeng "Keisrilõigete tagajärjed"
2025-11-24 13:00 - 14:00
📍L. Puusepa 8 ruum G2.3105

Loeng toimub inglise keeles.

Loeng keskendub keisrilõigete lähis- ja kaugtagajärgedele. Loeng annab praktilise ülevaate keisrilõikega kaasnevatest riskidest ja hüvedest nii emale kui lapsele.

Läbiviijaks on prof. dr hab. n. med. Piotr Sieroszewski (PhD), Department of Gynecology and Obstetrics, Department of Fetal Medicine and Gynecology, Medical University of Lodz, Poola.

Registreerumist ei toimu. Loenguruumis on kohti 50.

Küsimuste korral palume pöörduda Prof Helle Karro, helle.karro@kliinikum.ee.

Eesti doktorikooli arsti- ja terviseteaduste, veterinaaria haru.

TalTechi geenitehnoloogia doktorantide konverents 2025
2025-11-25 09:00 - 2025-11-26 17:30
@ TalTech, SCI-109 and SCI-120, Tallinn

Üritus toimub inglise keeles.

Minikonverents doktorantidele, kus saab harjutada suulise ettekandega esinemist oma uurimistöö teemal, kuulajateks teised doktorandid ja nende juhendajad. Võrgustumine teiste bioloogidega TalTechis. Formaat 30 min ettekanne + 10 min Q&A.

Registreeri SIIN. Registreerimise tähtaeg on 11. november 2025.

Küsimuste korral pöörduda Indrek Koppeli poole, indrek.koppel@taltech.ee.

Eesti doktorikooli loodusteaduste ja põllumajandusteaduste haru.

AI retreat
2025-11-26 00:00 - 2025-11-27 23:59
@ Laulasmaa SPA | LaSpa, Puhkekodu tee 4 Laulasmaa

NB! Hetkel on kohad täis, kõik huvitatud lisatakse ootenimekirja ja kinnitatakse osalemine, juhul kui on mõni koht vabaneb.

Sel aastal keskendub AI retriit, mida korraldab matemaatika, informaatika ja arvutiteaduse haru, masinõppele. See kahepävane sündmus pakub sõbralikku ja avatud keskkonda, et uurida masinõppe rakendusi nii akadeemilises teadustöös kui ka päriselus. Doktorandina on sul võimalus omandada väärtuslikke tehnilisi oskusi ning saada karjäärialaseid teadmisi, mis võivad avada uusi võimalusi nii akadeemias kui ka tööstuses.

See intensiivne 2-päevane bootcamp on loodud ületama lõhe akadeemilise teadustöö ja masinõppe reaalse rakendamise vahel. Doktorandina omandad nii tehnilisi oskusi kui ka karjäärialaseid teadmisi, mis avavad uusi võimalusi nii akadeemias kui ka tööstuses.

Üleskutse osalemiseks: julgustame doktorante esitama oma uurimistööd posterettekannete jaoks!

Posterettekanded: esitlege oma tööd visuaalses vormingus, hõlbustades kaasahaaravaid arutelusid kolleegidega.

Elektroonilise posteresitluse soovitatavad vormingunõuded:

Pealkirja suurus 72-76 punkti, põhitekst 36-40 punkti. Tekst peab olema loetav ca. 2 m.

Esitlusel kasutatud fotode suurus on vähemalt 20-30 cm

Soovitatav on kasutada vertikaalvaadet (portree).

Kasutame 55” ekraane ehk 1920*1080 pikslit. Fail tuleb saata kas PDF-vormingus või jpeg-vormingus.

Auhinnad on kolmele parimale posterettekandele!

Esitamise tähtaeg: 17. november 2025

Palun saatke oma failid aadressile: tiina.hagen@taltech.ee.

Registreeri ennast üritusele SIIN. Registreerumise tähtaeg on 11. november 2025.

Osalejatele on tagatud ühesed toad ning transport Tartust ja Tallinast.

Rohkem infot ürituse kohta saab lugeda siit.

Küsimuste korral pöörduda Tiina Hageni poole, tiina.hagen@taltech.ee.

Eesti doktorikooli matemaatika, arvutiteaduse ja informaatika haru.

Projekti kirjutamise koolitus doktorantidele
2025-11-26 09:30 - 17:00
Üritus toimub 26. novembril ja 10. detsembril 2025 Tartu Ülikooli raamatukogu konverentsikeskuses Kodavere seminariruumis aadressiga W. Struve tn 1, 50091 Tartu.

Kraadiõppuritele suunatud projektikirjutamise koolitus, mille eesmärk on anda teadmisi projektiideede arendamiseks ja rahataotluse koostamiseks. Lisaks annab koolitus projektijuhtimise baasteadmised ning ülevaate erinevatest meetmetest toetuste taotlemisest.

Kahe koolituspäeva vahel on osalejatel kodune ülesanne kirjutada abstrakt oma projektiidee põhjal. Teisel koolituspäeval jätkame nende abstraktide analüüsi ja arendamisega ning soovi korral on võimalik neid ka teistele esitleda.

Koolitust viib läbi Eveli Kuuse (MA) projektijuht Tartu Ülikooli Viljandi Kultuuriakadeemias / ettevõtlusagent Tartu Ülikooli humanitaarteaduste ja kunstide valdkonnas.

Registreerimine algab 20. oktoobril 2025 SIIN. Registreerimise tähtaeg on 2. november 2025.

Registreerumine toimub “kes ees, see mees” põhimõttel, kuid osalejate valimisel võtame arvesse:

doktorante, kes saavad osaleda koolitusel mõlemal päeval;

eelisjärjekorras on 3. ja 4. a doktorandid;

erinevate valdkondade ja ülikoolide esindatust;

Küsimuste korral palume pöörduda Moonika Teppo poole, moonika.teppo@ut.ee (ÖMI visiooni ja integratsioonikomisjon).

Eesti doktorikooli loodusteaduste ja põllumajandusteaduste haru.

Kirjutamislaager
2025-11-27 00:00 - 2025-11-30 23:59
@ Tartus, Pastoraadis (Riia 22a-2)

Kirjutamislaagrisse on oodatud humanitaarteaduste ja kunstide haru doktorandid ja nende juhendajad. Kirjutamislaagris on võimalik keskenduda oma doktoritöö või teadusartikli kirjutamisele. Selle eesmärgil on osalejate kasutada seminariruumid. Lisavõimalusena erinevad kirjutamist toetavad töötoad ja (individuaal)konsultatsioonid.

Vastuvõetud osavõtjate majutus ühekohalises toas (ennekõike Tallinnast tulijatele) ja toitlustuse hüvitatakse doktorikooli poolt. Laagrisse võetakse vastu kuni 25 osalejat.

Registreerumisel tuleb esitada lühike tööplaan, kus on märgitud millise tekstiga või teksti osa/etapiga on plaan laagris töötada.

Registreeri ennast SIIN. Registreerimise tähtaeg on 19. oktoober 2025.

Osalejate valikul on eelistatud:

humanitaarteaduste ja kunstide haru doktorandid;

doktorandid kes saavad osaleda laagris kogu ürituse perioodi ning ei ole viimase aasta jooksul kirjutamislaagris osalenud;

doktorandid, kellel on selge ja läbimõeldud tööplaan.

Küsimuste korral palume pöörduda Lii Langi poole, lii.lang@ut.ee.

Eesti doktorikooli humanitaarteaduste ja kunstide haru.

Metodoloogia alane külalisloeng „Roundabout Law“
2025-11-29 10:30 - 12:00
📍 Tartu, Näituse 20, ruum 217

Loeng toimub inglise keeles.

Oxfordi Ülikooli tsiviil- ja kriminaalõiguse professor Matthew Dyson peab võrdleva õiguse metoodika alase loengu „Roundabout Law“.

Loengus käsitletakse seda, kuidas õigus mõjutab ühiskonna liikmete elu. Teema käsitlemisel kasutatakse funktsionaalseid, strukturaalseid ja kultuurilisi meetodeid ning seostatakse need sügavuti minevate küsimustega võrdleva õiguse olemusest ja eelkõige selle kohta, kas see on pelgalt uurimismeetod või kas on võrdleval õigusel ka sisuline mõõde.

Registreeru SIIN. Registreerumise tähtaeg on 27. novembril 2025.

Küsimuste korral palume pöörduda Merike Ristikivi, merike.ristikivi@ut.ee või Katri Holsti poole, katri.holst@ut.ee.

Eesti doktorikooli sotsiaalteaduste haru.

Teeme ära: Igakuine refleksioonigrupp doktorantuuri eesmärkide toetamiseks
2025-12-01 12:00 - 13:00 | Online
Refleksioonigrupp koguneb iga kuu esimesel esmaspäeval kell 12.00–13.00, alates 3. märtsist kuni detsembrini, kokku 10 kohtumist.

Kohtumised toimuvad virtuaalselt Zoomi vahendusel. Osalejad võivad liituda regulaarselt või vastavalt vajadusele. Kohtumised on inglise keeles.

Miks igakuine refleksioonigrupp doktorantidele?

Doktorantuuri elu võib olla isoleeriv ja intensiivne. On lihtne takerduda igapäevasesse teadustöösse, kirjutamisse ja tähtaegadesse, kaotades sageli silmist laiemad akadeemilised ja isiklikud eesmärgid. Vahel võivad tudengid tunda end ummikus või seista silmitsi muude raskustega ning õigele rajale naasmine võib osutuda keeruliseks. Tänapäeva akadeemilises keskkonnas ei pruugi juhendajatel olla piisavalt aega ega ressursse, et pakkuda doktorantidele vajalikku regulaarset ja suunatud tuge. Sageli on vaja just stabiilset, toetavat ja juhendatud keskkonda – sellist, kus doktorandid saavad tuge, leiavad vastutuse jagamise partnerid ning taastavad oma energia ja motivatsiooni.

Igakuine refleksioonigrupp aitab seda lünka täita, pakkudes usaldusväärset, toetavat ja järjepidevat programmi doktorantidele, et:

mõtiskleda oma edusammude üle,

arutada väljakutseid ja leida motivatsiooni,

tähistada saavutusi,

korrigeerida oma fookust,

astuda järgmised sammud oma akadeemilisel teekonnal.

Lisaks aitab grupp luua kogukonnatunnet, ühendades doktorante erinevatest ülikoolidest nii oma kodumaal kui ka rahvusvaheliselt.

Protsessi juhivad sertifitseeritud coach’id:

Dr. Manuela Tischler, Certified Solution Focused Organisational Coach, EMCC Senior Practitioner Accreditation. Coach for PhD candidates, Postdocs and Professors at the University of Applied Sciences, Munich.

Mariann Nagatsu, MSc in Psychology, Certified Solution Focused Coach, EMCC Senior Practitioner Accreditation. Coach for leaders and teams, PhD candidates and solopreneurs. https://www.coachingforscientists.com

Registreerimine toimub SIIN.Grupiga saab liituda ka jooksvalt e-maili teel: mariann@coachingforscientists.com.

Kontakt, kellega ühendust võtta, kui on küsimusi.

Sisulised küsimused: Mariann Nagatsu, mariann@coachingforscientists.comTehnilised küsimused: Tiina Hagen, tiina.hagen@taltech.ee

Eesti doktorikooli Sotsiaalteaduste haru, TalTech Majandusteaduskond

Töötuba „Kuidas kirjutada edukat granti?“
2025-12-02 00:00 - 2025-12-04 23:59
@ Tartu, Jakobi 2-114

Töötuba toimub inglise keeles.

Teadussüsteemis on projektide kirjutamise oskus ääretult oluline. Selles sügavuti minevas töötoas keskendume edukate granditaotluste kirjutamise põhitõdedele, alates uurimisküsimuse ja meetodite sõnastamisest kuni eelarve ja meeskonna koostamisele. Lisaks projekti koostaja vaatele kuuleb ka projektide hindaja soovitusi. Praktilised ülesanded aitavad raamistada planeeritavat projekti, olgu selleks kas teadus- või järeldoktorantuuri projekt. Töötoas jagavad oma grandi saamise edunippe mitmed Eesti ja rahvusvahelised teadlased nii loodus- ja täppisteaduste kui ka sotsiaal- ja humanitaarteaduse valdkondadest.

Töötuba toimub Tartus, 3 päeval. Tallinnast tulijatele tagatakse majutus.

Koolitajad

Eveli Kuuse (TÜ)

Mari Tõrv (TÜ)

Marlon Dumas (TÜ)

Matthew Collins (Cambridge Ülikool, Kopenhaageni Ülikool)

Jaanika Jaanits (Antropoloogia Keskus, TÜ Mobility Lab)

Kati Orav

Lehti Saag (TÜ)

Kelli Lehto (TÜ)

Registreeri ennast SIIN. Registeerimise tähtaeg on 7. november 2025.Osalejate piirarv on 25.

Registreerumise hetkel on vaja esitada oma projektiidee umbes 300-sõnaline kokkuvõte. Töötoa jooksul saab ideed täiendada ning lõpus annavad juhendajad ja kaaskoolitujad sellele tagasisidet. Projekt võib olla näiteks planeeritav järeldoktorantuur, (rahvusvaheline) granditaotlus vmt. Kokkuvõttes vasta järgmistele küsimustele:

Mis on selle idee / uurimistöö tegemise kontekst või põhjendus?

Mis on sinu peamine uurimiseesmärk (mille peaksid projektiga saavutama, kui kõik läheb plaanipäraselt)?

Millised sinu uurimistöö aspektid lähevad kaugemale senisest teaduse tipptasemest? Kuidas? (St mil viisil on sinu idee / uurimus uuenduslik / murranguline)

Kui interdistsiplinaarne on sinu idee / uurimistöö?

Millised partnerid / ekspertiis on sul juba olemas ja/või mida oleks täiendavalt vaja?

Küsimuste korral palume pöörduda Silvia-Kristiin Kask poole, silvia-kristiin.kask@ut.ee.

ProgrammeLaadi alla

Eesti doktorikooli humanitaarteaduste ja kunstide haru.

Töötoa toimumist toetab Eesti doktorikool (2021-2027.4.04.24-0003), mida kaasrahastab Euroopa Liit, Euroopa Komisjoni teaduse ja innovatsiooni raamprogramm Euroopa Horisont (grant nr: 101079396), Suurbritannia teadus- ja innovatsiooni programm (grant nr: 10063975) ning Haridus- ja Teadusministeeriumi tippkeskuste toetus TK215 Eesti juured: rahvastiku ja kultuuri kujunemise transdistsiplinaarsete uuringute tippkeskus.

Külalisloeng "Illegal Claims in Tort"
2025-12-02 10:45 - 12:15
📍 Tallinn, Tõnismägi 5a, ruum 318

Loengusse on oodatud doktorandid, juhendajad, kõik, kes tunnevad huvi võrdleva õiguse meetodi kohta. Loeng toimub inglise keeles.

Oxfordi Ülikooli tsiviil- ja kriminaalõiguse professor Matthew Dyson peab võrdleva õiguse metoodika alase loengu „Illegal Claims in Tort”.

Kas hageja õigusvastane käitumine mõjutab muidu kehtivat delikti- või lepinguvälist nõuet? Kuidas juristid sellistes olukordades õigusvastasuse küsimust käsitlevad – kui nad seda üldse teevad? Loengus vaadeldakse Inglise õigust ning mitmeid teisi õigussüsteeme üle maailma, pakkudes ühtlasi võimaluse arutada ka Eesti lähenemist, kaasates selleks kuulajaid.

Registreeru SIIN. Registreerumise tähtaeg on 1. detsember 2025.

Küsimuste korral palume pöörduda Merike Ristikivi, merike.ristikivi@ut.ee või Katri Holsti poole, katri.holst@ut.ee.

Eesti doktorikooli sotsiaalteaduste haru.

6. Eesti alalisvoolu innovatsiooni töötuba
2025-12-03 09:30 - 16:30
📍 TalTech Tudengimaja või veebis

Töötuba toimub inglise keeles.

Eesti alalisvoolu innovatsiooni töötuba keskendub Eesti alalisvoolu (DC) tulevikule ja selle seostele laiemate Euroopa algatustega. Põhirõhk on teadustulemuste viimisel tööstusse ning valdkonna pilootprojektide, nagu TalTechi elamute DC innovatsioonikeskuse, toetamisel.

Formaat: ühepäevane programm kutsutud ettekannete, standardite ja rakenduste ülevaadete, praktiliste näidete (HVDC, EV-kiirlaadimine, DC-valgustus, andmekeskused), Eesti DC-projektide esitluste, DC innovatsioonikeskuse külastuse ning lõpp-paneeliga „Alalisvoolule ülemineku väljakutsed — äri • ühiskond • haridus“.

Õpiväljundid: osaleja (1) mõistab DC poliitika- ja strateegiaraamistikku Eestis ja ELis, (2) oskab tuvastada prioriteetseid rakendusi ja standardiseerimise suundi, (3) saab osa konkreetsetest pilootidest ja demonstratsioonidest ning loob uusi sidemeid Eesti ja ELi DC-kogukonnaga

Esinejad

Dmitri Vinnikov — TalTech (EE)

Mario Kadastik — Riigikogu (EE)

Karin Lehtmets — Kliimaministeerium (EE)

Hartwig Stammberger — Eaton; ODCA juhatuse esimees (DE)

Harry Stokman — DC Expert BV (NL)

Vicky Makridou — DC Systems (NL)

Laurens Mackay — DC Opportunities (NL)

Kai Fieber — Ambibox (DE)

Mikk Vahtrus — Majandus- ja kommunikatsiooniministeerium (EE)

Reigo Haug — Elering (EE)

Arsen Muradov — Bercman Technologies (EE)

Max van de Poll — Skeleton Technologies (EE)

Arshad Khan — C.D.R. Technology (EE)

Andrei Blinov — TalTech (EE)

Andrii Chub — TalTech (EE)

Yannick Neyret – Current/OS Foundation (NL) and Schnider Electric (FR) 17. Pavol Bauer – TU Delft (NL)

6EDCIW-AgendaLaadi alla

Registreeru SIIN. Registreerimine on avatud kuni 20. november 2025.

Küsimuste korral palume pöörduda Dmitri Vinnikovi poole, dmitri.vinnikov@taltech.ee.

Eesti doktorikooli tehnika ja tehnoloogia haru.

Doktorandi juhendamine: meetodid ja töövahendid
2025-12-04 09:00 - 2025-12-05 15:30 | Tallinn
@ Tallinn (täpne toimumiskoht saadetakse registreerunutele).

Töötuba toimub inglise keeles ja on suunatud loodus- ja täppisteaduste ning meditsiiniteaduste doktorantide juhendajatele.

Töötoa peamine eesmärk on anda juhendajatele uusi strateegiaid ja praktilisi tööriistu, et muuta doktorantide juhendamine professionaalseks, tulemuslikuks ja nauditavaks. Samuti pakub töötuba turvalist ruumi, kus juhendajad saavad mõelda oma rollile ja jagada kogemusi teiste Eesti ülikoolide juhendajatega. Sobib nii uutele kui kogenud juhendajatele.

Töötoa raames käsitleme, kuidas:

Ootustes tulemuslikult kokku leppida.

Anda tagasisidet, mis toetab kirjutamisprotsessi ja tagab kvaliteetse lõpptulemuse.

Toetada doktoranti kui vastutustundlikku, aktiivset ja iseseisvat projekti elluviijat ning hoida teda õigel rajal, ennetades viivitusi.

Õppevorm on interaktiivne, sisaldades rühmatöid, harjutusi, ühisarutelusid ning lühikesi teaduspõhiseid loenguid.

Koolitust viivad läbi:➤ Dr. Gitte Wichmann-Hansen on Agderi Ülikooli professor ja Aarhusi Ülikooli vanemteadur. Talle kuulub ka konsultatsioonifirma Academic Supervision, mis pakub teadustööde juhendajatele kvaliteetset professionaalset koolitust. Tema uurimisteema on doktorantide juhendamine ning tal on selles vallas ilmunud üle saja publikatsiooni. Gitte on viinud Euroopa ülikoolides eri karjäärietappides juhendajatele mõeldud töötube läbi üle 15 aasta.

➤ Dr. Mirjam Godskesen on vabakutseline konsultant ja teadlane ning töötab õppejõuna Aalborgi Ülikoolis Taanis. 2006. aastal asutas ta ettevõtte UNWIND, mis on tänaseks kasvanud edukaks tiimiks, kus töötab üle seitsme osalise tööajaga doktorikraadiga coach’i ja üks täistööajaga konsultant. Igal aastal juhendab Mirjam rohkem kui 20 doktoritöö kursust Taanis, Skandinaavias, ülejäänud Euroopas ning viimastel aastatel ka Aafrika ja Aasia riikides, jagades oma kogemust ja teadmisi rahvusvahelisel tasandil.

Registreerumine SIIN!Registreerumise tähtaeg: 10. november 2025.

Doktorikool pakub osavõtjatele vajadusel majutust.

Küsimuste korral pöörduda Hele-Riin Urmet, hele-riin.urmet@ut.ee, poole.

Eesti doktorikooli ühisüritus.

Kirjutamislaager
2025-12-07 00:00 - 2025-12-09 23:59 | Kubija
@ Kubija Hotell-Loodusspaa

Kirjutamislaagrisse on oodatud farmaatsia, arsti- ja terviseteaduste, veterinaaria haru doktorandid ja nende juhendajad.

Kirjutamislaagri eesmärk on anda doktorantidele võimalus paari järjestikuse päeva jooksul saada juhendamist ja tagasisidet mentoritelt ja keskenduda segamatult oma teadusartikli või doktoritöö kirjutamisele. Osalejatele pakutakse doktorikooli poolt majutust (kahekohalistes tubades), toitlustust ning transporti Tartust majutuskohta ja tagasi. Osalemine on tasuta.

Registreeru SIIN. Registreerimine on avatud 15. september -31. oktoober 2025.

Eelistatud on doktorandid, kes saavad osaleda terve kirjutamislaagri vältel ehk 7-9. detsember 2025.

Küsimuste korral palun pöörduda Mariann Reppo poole, mariann.reppo@ut.ee

Eesti doktorikooli arsti- ja terviseteadused, veterinaaria haru, Tartu Ülikool, farmaatsia instituut

Ideede arendamise töötuba
2025-12-08 00:00 - 2025-12-09 23:59
Koostöös Academy of Managementi (AOM) ajakirja Academy of Management Perspectives (AMP) esindajatega

📍Estonian Business School A Lauteri 3, 10145 Tallinn

📅8. detsember, kell 12-17📅9.detsember, kell 10-17

Ideede arendamise töötuba (inglise keelne töötuba, Idea Development Workshop, IDW) korraldatakse Eesti doktorikooli programmi raames ning on suunatud doktoriõppe üliõpilastele ja varajase karjääri teadlastele / juhendajatele, kes on huvitatud avaldamisest ajakirjas Academy of Management Perspectives (AMP).

Töötoa eesmärk on aidata osalejatel arendada häid teadusideid, mis on aluseks kvaliteetsetele käsikirjadele, mis kvalifitseeruks sobivate artiklitena esitamiseks.

Töötuba toimub kahel päeval järgmiselt:

8. detsember 2025
Ülevaade AMP ajakirjas artiklite avaldamise kohta. Toimetajad arutlevad, mis teeb ühest artiklist eduka publikatsiooni, miks käsikirju tagasi lükatakse ja kuidas vältida sagedasemaid vigu, mis esinevad antud ajakirjade tagasilükatud artiklites

12:00–13:00 – Osalejate saabumine, võrgustumine, suupisted ja kohv

13:00–13:15 – Tervitussõnad (EBS)

13:15–13:45 – Sissejuhatus Academy of Management poolt – Irina Burns, koos küsimuste ja vastustega

13:45–14:45 – Academy of Management Perspectives (AMP) toimetaja ülevaade ajakirjast ja töötoa sissejuhatus

14:45–15:00 – Küsimused ja vastused

15:00–15:15 – Paus

15:15–16:15 – Academy of Management Perspectives (AMP) töötuba: kuidas artiklit ette valmistada ajakirjale esitamiseks

16:15–16:30 – Küsimused ja vastused

16:30–17:00 – Kokkuvõte ja lõpetus

18:00 – Võrgustumise õhtusöök

9. detsember 2025
Osalejate artikliideede arutelud ümarlaudades. Osalejad esitavad oma artikli ideed (350 sõnaline abstract), mida soovivad esitada AMP ajakirjale. Iga osaleja seatakse vastakuti sobiva toimetuskolleegiumi liikmega, kes annab individuaalset tagasisidet.

Selle töötoa osalejate arv on kuni 36 inimest, osalejad valitakse esitatud artikliideede baasil.

10:00–13:00 – Arutelurühmad

13:00–14:00 – Lõuna

14:00–17:00 – Arutelurühmad

Esinejad

Irina Burns, Academy of Management

Irina Burns liitus AOMiga 2015. aastal ning omab pikaajalist kogemust teadusväljaannete ja autoriõiguste valdkonnas. Praegu töötab ta AOMi ajakirjade Academy of Management Perspectives ja Academy of Management Review vanemtoimetajana ning litsentsiteenuste juhina.

Bonnie Hayden Chang, AMP kaastoimetaja

Dr. Bonnie Hayden Cheng on City University of Hong Kong ärikolledži juhtimisosakonna juhataja ja professor. Ta kaitses doktorikraadi Toronto Ülikooli Rotmani Juhtimiskoolis (Organisatsioonikäitumine ja personalijuhtimine).

Tema teadustöö keskendub ettevõtete heaolule, juhtimisele ja proaktiivsele käitumisele töökohal, avaldamised ajakirjades Academy of Management Journal, Journal of Applied Psychology ja Journal of Personality and Social Psychology. Tema uurimistulemusi on kajastanud väljaanded nagu The Wall Street Journal, Financial Times ja Harvard Business Review.

Ta on AOMi ekspert ja kuulub Academy of Management Journal toimetuskolleegiumi koosseisu.

Stacey Fitzimmons, AMP kaasautor-toimetaja

Stacey Fitzimmons on rahvusvahelise juhtimise dotsent Peter B. Gustavson School of Business, University of Victoria, Kanadas, ja teadlane Gordon Institute of Business Science’is (GIBS), Lõuna-Aafrika Vabariigis. Tal on doktorikraad Beedie School of Business’is, Simon Fraser University’s (SFU).

Tema praegune uurimistöö keskendub, kuidas globaalselt mobiilsed töötajad – migrandid, immigrandid, pagulased ja muud sarnased rühmad – panustavad oma meeskondadesse ja organisatsioonidesse. Dr. Fitzimmonsi teadustöid on avaldatud ajakirjades Academy of Management Review, Journal of International Business Studies, Journal of World Business, Human Resource Management Review ja teistes. Lisaks avaldab ta sageli praktikutele suunatud tõlgendusi Harvard Business Review ja The Conversation.

Ta kuulub mitmete ajakirjade toimetus-kolleegiumitesse: Journal of International Business Studies, Journal of International Business Policy, Academy of Management Review ja Journal of Business Research. Dr. Fitzimmons on teisel ametiajal organisatsiooni Women of the Academy of International Business (WAIB) juhatuses. Dr. Fitzimmons on pälvinud mitmeid teadustöö auhindu: Emerging Scholar Award, International Human Resources Scholarly Research Award (AOM HR Division) ning Best Reviewer Award. Viimati oli ta külalisteadur University of Auckland, University of Sydney ja GIBS’is.

Registreeri ennast SIIN. Registreerumise tähtaeg on 15. november 2025.

8. detsembril on osalemine avatud kõigile registreerunutele.9. detsembri sessiooniks peavad osalejad esitama 350-sõnalise abstrakti hiljemalt 15. novembriks.20 osalejat valitakse EBSi juhendajate ja AOMi toimetajate meeskonna ühisel otsusel, et saada individuaalset tagasisidet.

Küsimuste korral palume pöörduda Hira W Maliku poole, hira.malik@ebs.ee

Eesti doktorikooli sotsiaalteaduste haru.

Esinemiskoolitus
2025-12-09 00:00 - 23:59
📍 Kreutzwaldi 62, Tartu

Koolitus toimub eesti keeles.

Avaliku esinemise kursuse/praktikum, mis on 8 tunniline ja selle viib läbi üle 15 aastase kogemusega koolitaja Ene Seidla. Kohtade arv on piiratud!

Esinemine on praktiline oskus, mida saab omandada eelkõige esinedes. Meie koolitus ongi oma põhiolemuselt praktikum. Iga osaleja saab esineda vähemalt 3 korda, õppida eneseanalüüsist, kuulajate tagasisidest, teiste jälgimisest ning treeneri poolt pakutavatest näidetest ja võtetest.

KODUNE ÜLESANNE. Harjutame reaalse materjali ja reaalsete vajadusega. Enne koolitust palume valmistada ette 3-5 minuti esinemine enda uurimisteemal.

Pärast koolitust laetakse üles esinemiste salvestused koos vaatamise juhendiga ja tagasisidega. Nii jätkub töö oma esinemisoskustega ka pärast koolitust.

Õpime VÕTTEID ja TEHNIKAID esinemiste ettevalmistuseks, kontakti saavutamiseks kuulajaga, diskussiooni juhtimiseks, ootamatute küsimuste ja olukordadega toimetulekuks, improviseerimiseks ja enda ärevusega toimetulekuks. Võtame “pulkadeks” lahti, millest tehniliselt koosneb arusaadavus, hea mulje, meie sõnumi kohtalejõudmine, kuulaja kaasamine.

Koolituse TEEMAD:

Kontakt kuulajatega

Lühi-esinemine. Mis võimendab või nullib meie esinemist?

Kogeme, kuidas kuulaja kuuleb. Visualiseerimise võimalused

Avaliku esinemise ärevusega toimetulek.

​Füüsiline ettevalmistus esinemiseks ja kehakeele teadlik kasutamine

Plaan B. Improviseerimine

Registreerumiseks kirjutada Julia Jeremejevale, julia.jeremejeva@emu.ee. Registreerumise tähtaeg on 1. detsember 2025.Osalejate piirarv on 20.

Küsimuste korral palume pöörduda Julia Jeremejeva poole, julia.jeremejeva@emu.ee.

Eesti doktorikooli arsti- ja tervisteaduste, veterinaaria haru.

Näita oma teadust! – Kuidas kujundada visuaalselt mõjuvaid postreid?
2025-12-10 10:00 - 12:00 | Online
Veebis (Teams)

Koolitus toimub inglise keeles.

Postrid ei pea olema tekstiga üle koormatud – hea disain aitab sinu uurimistööl silma paista. Õpi tasakaalustama paigutust, visuaale ja värve, et saavutada selgus ja mõju. Näited on toodud Canva.com platvormil – kontot pole vaja. Tule ja loo postreid, mis köidavad tähelepanu!

➤ Koolitust viib läbi Maarja Pajusalu. Maarja on IT magistrikraadiga digikonsultant ja koolitaja. Ta on töötanud analüütiku ja projektijuhina tarkvaraarendusega tegelevates ettevõtetes ning lektorina Tartu Ülikooli Pärnu kolledžis, kus tunnustati ka tudengite poolt tiitliga 2021. aasta külalisõppejõud. Lisaks on Maarja tegelenud maalimise ja disainiga üle 20 aasta. Alates 2020 on Maarja terviseinformaatika doktorant ja nooremteadur TÜ Arvutiteaduse instituudis ning õppejõud aines “Andmete visualiseerimine ja esitlus”.

Registreerimine toimub SIIN. Registreerimine on avatud kuni 08. detsember 2025.

Küsimuste korral palume pöörduda Hele-Riin Urmeti, hele-riin.urmet@ut.ee, poole.

Eesti doktorikooli ühisüritus. Koolitus on suunatud kõikide valdkondade doktorantidele.

Külalisloeng "Vananemine 1. tüüpi diabeediga – uus väljakutse"
2025-12-12 14:30 - 16:00
📍 Puusepa 1a, ruum 3055 ja Teams

Loeng toimub inglise keeles.

Loeng käsitleb I tüüpi diabeediga patsientide vanemaks saamisega seotud terviseprobleeme ja nende käsitlemist esmatasandil.

Esinejaks on Lena Thorn Helsinki Ülikoolist, https://researchportal.helsinki.fi/en/persons/lena-thorn/.

Ruumi mahub 30 inimest. Veebilink saadetakse soovijatele, selleks saata e-mail kadri.suija@ut.ee hiljemalt 11.detsembriks kl 10ks.

Küsimuste korral palume pöörduda Kadri Suija poole, kadri.suija@ut.ee.

Eesti doktorikooli arsti- ja terviseteaduste, veterinaaria haru.

Esinemiskoolitus
2025-12-15 08:00 - 17:00
📍Kreutzwaldi 62, Tartu

Koolitus toimub eesti keeles.

Avaliku esinemise kursuse/praktikum, mis on 8 tunniline ja selle viib läbi üle 15 aastase kogemusega koolitaja Ene Seidla. Kohtade arv on piiratud!

Esinemine on praktiline oskus, mida saab omandada eelkõige esinedes. Meie koolitus ongi oma põhiolemuselt praktikum. Iga osaleja saab esineda vähemalt 3 korda, õppida eneseanalüüsist, kuulajate tagasisidest, teiste jälgimisest ning treeneri poolt pakutavatest näidetest ja võtetest.

KODUNE ÜLESANNE. Harjutame reaalse materjali ja reaalsete vajadusega. Enne koolitust palume valmistada ette 3-5 minuti esinemine enda uurimisteemal.

Pärast koolitust laetakse üles esinemiste salvestused koos vaatamise juhendiga ja tagasisidega. Nii jätkub töö oma esinemisoskustega ka pärast koolitust.

Õpime VÕTTEID ja TEHNIKAID esinemiste ettevalmistuseks, kontakti saavutamiseks kuulajaga, diskussiooni juhtimiseks, ootamatute küsimuste ja olukordadega toimetulekuks, improviseerimiseks ja enda ärevusega toimetulekuks. Võtame “pulkadeks” lahti, millest tehniliselt koosneb arusaadavus, hea mulje, meie sõnumi kohtalejõudmine, kuulaja kaasamine.

Koolituse TEEMAD:

Kontakt kuulajatega

Lühi-esinemine. Mis võimendab või nullib meie esinemist?

Kogeme, kuidas kuulaja kuuleb. Visualiseerimise võimalused

Avaliku esinemise ärevusega toimetulek.

​Füüsiline ettevalmistus esinemiseks ja kehakeele teadlik kasutamine

Plaan B. Improviseerimine

Registreerumiseks kirjutada Julia Jeremejevale, julia.jeremejeva@emu.ee. Registreerumine toimub kes ees, see mees põhimõttel.Osalejate piirarv on 10.

Küsimuste korral palume pöörduda Julia Jeremejeva poole, julia.jeremejeva@emu.ee.

Eesti doktorikooli arsti- ja tervisteaduste, veterinaaria haru.

Hoone välispiirete niiskusliku modelleerimise ja hoone energiasimulatsioonide edasijõudnute kursus
2026-01-05 00:00 - 2026-01-06 23:59
📍 Mäepealse 3, Tallinn

Kursus toimub inglise keeles.

Kursuse põhiteemad: modelleerimiseks kasutatavad materjaliomadused, puidu modelleerimine (anisotoopne materjal, hüsterees), pinnasega kokkupuutes olevate tarindite modelleerimine, hoonete ja piirkondade energiatõhususe simulatsioonid ning modelleerimistööriistade kombineerimine (nt Delphin-Vicus).

Formaat: seminarid ja praktikumid

Õpiväljundid: kursuse läbinu on kursis kaasaegsete soojus- ja niiskuslevi ning hoone energiasimulatsioonide tarkvarade Delphin ja Vicus uuemate funktsioonidega

Läbiviijad

Heiko Fechner

Dirk Weiss (Dresdeni Tehnikaülikool)

Paul Klõšeiko

Villu Kukk

Kristo Kalbe

Martin Thalfeldt (Tallinna Tehnikaülikool)

Registreeri ennast SIIN. Registreerimise tähtaeg on 2. jaanuar 2026.Maksimum osalejate arv on 20. Osalejaid valitakse registreerumise järjekorra alusel.

Küsimuste korral palume pöörduda Paul Kloseiko poole, paul.kloseiko@taltech.ee.

Eesti doktorikooli tehnika ja tehnoloogia haru.

Sümpoosion elektroenergeetika ja mehhatroonika aktuaalsetel teemadel: pädevuste arendamine
2026-01-07 00:00 - 2026-01-10 23:59
📍 Hestia Hotel Strand, A. H. Tammsaare pst 35, 80010 Pärnu

Üritus toimub inglise keeles.

Üritusele on oodatud doktorandid, juhendajad, magistrandid, teised akadeemilised töötajad.

„Sümpoosion elektroenergeetika ja mehhatroonika aktuaalsetel teemadel: pädevuste arendamine“ toob kokku tudengid, teadlased ja eksperdid, et arutleda valdkonna tipptasemel arengute üle. Üritus aitab kaasa teadmiste vahetusele ja koostööle.

Programmis on kaks töötuba: üks tutvustab projekti koordineerimisega kaasnevaid olulisemaid aspekte ning teine on praktiline töötuba, mis keskendub tuumkompetentside tugevdamisele ja Euroopa teadlaste kompetentsiraamistiku rakendamisele üldoskuste arendamiseks ja karjääri planeerimise toetamiseks.

Programme_07.-10.01.25Laadi alla

Registreeru SIIN. Registreerumise tähtaeg on 7. detsembril 2025.Maksimum osalejate arv on 75. Osalemine registreerumise järjekorras.

Küsimuste korral palume pöörduda Tiina Loit-Oidsalu poole, tiina.loitoidsalu@taltech.ee.

Eesti doktorikooli tehnika ja tehnoloogia haru.
